Leszáll az est
Békés, halk félhomály
Öleli át lelkünk
Szélben rezgő faág
Ringatja szerelmünk

Szívünkben csak a csend
Hangja szól bágyadtan
Sárguló lomb remeg
Sóhajtva fáradtan

Félig lehunyt szemmel
Ölel át két karom
És lassan szunnyadsz el
A halott avaron

Hallgatod a bús lég
Susogó gyászdalát
Kihuny a fád napfény
S a fájdalom hat át

Elsötétül az ég
A komor est leszáll
S bánatunk hangjaként
Dalol a csalogány
Versek